cyanic-selkie/wikianc huggingface dataset:
ג'ורג' אנסון, ברון אנסון הראשון
פיקוד בכיר והלורד הראשון של האדמירליות
ביולי 1758, לאחר שאדוארד הווייק הוריד את דגלו ושב לנמל לאחר אי הבנה אותה ראה כפגיעה אישית, הניף אנסון את דגלו על האונייה מדרגה ראשונה אה"מ רויאל ג'ורג', לקח שוב את הפיקוד על השייטת המערבית, המשיך במשימת הסגר הימי על החוף הצרפתי וסיפק ספינות שסייעו לפשיטות על ערי החוף שרבור וסן מלו באוגוסט ובספטמבר של אותה שנה. אנסון פיקח על הכנות הצי המלכותי כנגד איום פלישה רציני יותר מצד צרפת ב-1759 שהתמקד בהטלת הסגר ימי הדוק על החוף הצרפתי, אשר הוכיח עצמו עם פגיעה בכלכלה המקומית וגם הבטיח ששום ניסיון פלישה לא ייצא לפועל מבלי שיתגלה תחילה. אנסון הנהיג מערכת לוגיסטית מורכבת ומהפכנית, שהתבטאה בכך שספינות אספקה העבירו מים ומזון טרי (בעיקר פירות וירקות) לאוניות שביצעו את ההסגר הימי, במקום שהאחרונות ישובו לנמל להצטיידות, כפי שהיה מקובל עד אותה תקופה. כתוצאה מכך, הצליחו צוותי האוניות להימנע ממחלות ושמרו על רמת מוכנות גבוהה לקרב. הניצחונות הבריטיים בקרבות לגוס וקיברון באוגוסט ובנובמבר 1759 חיסלו את הצי הצרפתי ככוח לחימה והביאו לסופן את התוכניות הצרפתיות לפלוש לאיים הבריטיים.
מותו ומורשתו
בחוג החברתי של בריטניה, נתפס אדמירל הצי אנסון כ"קר, עצור רגשות וגאה", שהעדיף שלא לבלוט יתר על המידה וספג ביקורת על כך. אף על פי כן, נחשב אנסון כקצין מוערך ביותר, שביצע את תפקידיו היטב, ודאג שהצי המלכותי יאמץ את גישתו. הוא בחר לקדם רק את הקצינים המבריקים ביותר והעניק להם מדים חדשים אשר ישקפו את הכבוד הרב לו זכו בהיבחרם, הורה על בניית אוניות טובות יותר לפעולה סביב העולם ושדרג כל הבט של השירות. אנסון הביא את האדמירליות לעבוד כגוף המתאם טוב יותר בין הפוליטיקה למקצוענות הצבאית בנושאי אסטרטגיה ולוגיסטיקה, הון וכוח אדם. כושר השיפוט שלו היה בלתי ניתן לערעור ומעמדו היה יציב והוא העלה את הצי אל מעל הפוליטיקה והתעמת במהלך כהונתו עם שני מלכים ומספר גדול של שרים על מנת לשמר את העליונות המקצועית שלו.
מרתה יעקב
ביוגרפיה
במכביה השנייה שנערכה בשנת 1935 היא התחרתה עבור נבחרת מכבי גרמניה וזכתה ב-3 מדליות כסף, כולן אחרי האלופה האולימפית ליליאן קופלנד מארצות הברית. בהטלת כידון בתוצאה 31.79 מטר, אחרי קופלנד (36.92 מטר), בהדיפת כדור ברזל בתוצאה של 11.25 מטר, אחרי קופלנד (12.32 מטר) ולפני סוניה לוין מפולין (11.10 מטר) ובזריקת דיסקוס, אחרי קופלנד (37.38 מטר)
ארבע לפנות בוקר
רקע
הדוברת בשיר מתארת קשיי הירדמות בשעה ארבע לפנות בוקר. היא נמצאת לבדה בבית ופונה אל נמען שאינו נמצא עימה, ושואלת אותו מתי יחזור.
פוד לקלרק
מותו
לקלרק נפטר בבריסל, בירת בלגיה, בגיל 86.
יחסי הממלכה המאוחדת–סיירה לאון
היסטוריה
בשנת 1808 נעשתה סיירה לאון מושבת כתר בריטית וכך נותרה עד אמצע המאה ה-20, אז החל תהליך הדה-קולוניזציה. התהליך הגיע לשיאו עם מתן העצמאות לסיירה לאון ב-27 באפריל 1961. בין השנים 1961–1971 הייתה סיירה לאון מונרכיה תחת שלטונה של המלכה אליזבת השנייה, אולם בשנת 1971 היא הוכרזה כרפובליקה.
לואי-ניקולה ווקלן
קורות חייו
נולד ב-12 במאי 1763 בסנט אנדרי ד'הברטו (Saint-André-d'Hébertot) שבנורמנדי, לניקולה ווקלן וקתרין לבית לה-שארטייה. הוריו היו ממעמד האיכרים הנמוך, האב היה מנהל העבודה בטירת סנט אנדרי ד'הברטו. לואי-ניקולה עצמו היה אוטודידקט. תחילת הכשרתו המקצועית הייתה כלבורנט בבית מרקחת ברואן בשנים 1777 עד 1779. ב-1783 עבר לפריז ושם הפך לבן חסותו של אנטואן פורקרואה (Antoine François, comte de Fourcroy), כימאי ופוליטיקאי צרפתי, שתמך בו כלכלית, דאג להשכלתו וקידם אותו במערכת המדעית. עד 1791 הועסק כלבורנט בז'רדן דו רואה. ב-1791 התמנה לחבר באקדמיה המלכותית למדעים. בעזרת קשריו המדעיים והפוליטיים של Fourcroy התמנה לתפקידים מגוונים: מפקח המכרות, פרופסור בבית הספר למכרות, פרופסור באקול פוליטקניק. בהמשך היה גם פרופסור לכימיה בקולז' דה פראנס ובז'רדן דה פלאנט. מ-1809 ועד מותו כיהן כפרופסור לכימיה בפקולטה לרפואה בסורבון. ב-1827 נבחר לפרלמנט כנציג מחוז קלבדוס.
נפטר ב-14 בנובמבר 1829, במהלך ביקור בעיירת הולדתו.
תעשיית המזון
סיטונאות והפצה
המערך מחליף את המודלים המסורתיים של שווקים סיטונאים בהם הצרכן קונה ישירות מהחקלאי, ונפוץ במיוחד האזורים שעברו עיור משמעותי.
מומיה גואנצ'ית
תהליך חניטת המומיות
במוזיאון הארכאולוגי של טנריפה מוצגות כמה מן הגופות (בהן מומיית סן אנדרס), שהיו במשך מאות בשנים באירופה מושא לסקרנות מדעית ונושא לאוספים. המוזיאון הלאומי לאנתרופולוגיה במדריד מציג מומיה גואנצ'ית.
לורן סביר
חיים אישיים
אחותה הקטנה, בר סביר, מדבבת (נחשבת למדבבת הישראלית הצעירה ביותר) ואחיה הגדול, בן סביר, שיחק בתיאטרון הבימה. ב-2014 התחתנה עם בן זוגה דור בסו.
מלאני (זמרת)
ביוגרפיה
חברת התקליטים הראשונה שהחתימה אותה הייתה קולומביה רקורדס בארצות הברית. בהמשך חתמה בחברת התקליטים בודהה רקרודס, וזכתה להצלחה במצעדים באירופה. השיר "Bobo's Party" הגיע ב-1969 למקום הראשון במצעד בצרפת. כתוצאה מהפופולריות שלה באירופה הופיעה מלאני בתוכניות טלוויזיה כגון "Beat-Club" במערב גרמניה. אלבום הבכורה שלה קיבל ביקורות חיוביות במגזין הבילבורד.
בהמשך 1969 היה שירה "Beautiful People" ללהיט בהולנד. מלאני הייתה אחת משלוש נשים סולניות שהופיעו בפסטיבל וודסטוק ב-1969. בפסטיבל היא קיבלה השראה לשירה "הניחו (נרות בגשם)", מהקהל שהדליק נרות בהופעה שלה.
ב-1970 הייתה מלאני האמן היחיד שהתעלם מצו בית משפט שאסר את קיומו של פסטיבל הרוק פאוור רידג', שנערך בין 31 ביולי ל-2 באוגוסט אותה שנה. היא ניגנה על במה מאולתרת הבנויה ממשאיות של "מיסטר סופטי". ב-7 עד 9 באוגוסט 1970 הופיעה מלאני בפסטיבל שדות התות במוספורט פארק שבאונטריו. עוד השתתפה בפסטיבל האי וייט שנערך בין 26 ל-30 באוגוסט 1970 באפטון דאון, שם הוצגה על ידי קית' מון וזכתה לתשואות. ב-2010 הופיעה שוב בפסטיבל האי וייט. ביוני 1971 הופיעה מלאני בגלסטונברי פייר (שבהמשך נקרא פסטיבל גלסטונברי) באנגליה. ב-2011 הופיעה שוב בגלסטונברי במופע לציון 40 שנה לפסטיבל המקורי.
מיקרוסקופ אלקטרונים קריוגני
התפתחות השיטה
כדי למנוע את התאיידות המים בתמיסה, ניתן להכניס את החומר בתמיסה שהוקפאה לתוך המיקרוסקופ. עם זאת, כיוון שקרח בתצורתו הרגילה הוא גבישי, הדיפראקציה האלקטרונית מהקרח תהיה מאוד חזקה ולא תאפשר לקבל תמונה של החומר המצוי בתמיסה הקפואה. בתחילת שנות ה-70 בוצע הצעד הראשון לקראת פתרון הבעיה. קבוצות של פיזיקאים החלו במחקר השיטות השונות לקירור מהיר של מים (Super-cooling). הם גילו, כי בצורה זו, של קירור מהיר, ניתן לקבל קרח בתצורה לא גבישית. ממצא זה אפשרה לקבוצת סטודנטים ב-"מעבדה לביולוגיה מולקולרית האירופאית" להשתמש ב-Cryo-EM הראשון, ולהציג לראשונה תמונה של חומר בסביבתו הטבעית באמצעות מיקרוסקופ אלקטרונים. בשלב זה הושגה רזולוציה של עשרות אנגסטרום בלבד, שלא יכלה להתחרות ברזולוציה שהתאפשרה בשיטת הקריסטלוגרפיה באמצעות קרני X. עם השנים השיטה השתכללה ובוצע שימוש בציוד עם דיוק גבוה יותר שאיפשר השגת רזולוציה של אנגסטרומים בודדים.
תחנת שחם
התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.
קונטקט (סרט)
עלילת הסרט
בהמשך ארוואיי קולטת מסר מסתורי המורכב מרצף של 26 מספרים ראשוניים שמקורו בסביבות הכוכב וגה, הנמצא במרחק 26 שנות אור מכדור הארץ. ניתוח נוסף של השדר המקורי מגלה כי השדר כולל גם מסר נוסף המכיל שרטוטים טכניים מפורטים לבניית מתקן מורכב ומסתורי שדומה לכלי תחבורה מתקדם המכיל מקום לנוסע אחד.
עקומת דרקון
החוקיות שעומדת מאחורי עקומת הדרקון
דבר זה מרמז על התבנית הבאה: כל חזרה נוצרת על ידי חיבור של החזרה הקודמת עם R ועותק נוסף של עצמה, אשר נכתב בסדר הפוך וכל אות מוחלפת לשנייה.
השנים החסרות
השנים החסרות הוא מונח המתייחס לפער של כ-169 שנים בין הכרונולוגיה המקראית והמסורתית לבין הכרונולוגיה המקובלת במחקר ההיסטורי המודרני.
התייחסות לבעיה במהלך הדורות
בשנת 1973, בעקבות פולמוס מוקדם עם הרב שאול לוסטיג בנושא זה, פרסם ד"ר מרדכי ברויאר את המאמר "הוראת היסטוריה ואמונת חכמים" בו טען שיש לקבל את מסקנות המחקר המדעי, ועל המורים בחינוך הדתי להסביר לתלמידיהם שחז"ל לא התכוונו לתת תיאור היסטורי מדויק, אלא להעביר מסר רוחני בדבריהם, ואין צורך לראות בדברי חז"ל דעה היסטורית מחייבת. מאמר זה קבל פרסום רב, ומהווה עד היום תשתית לדעת המאמינים בסמכותם של חז"ל שמקבלים על עצמם את מסקנות המחקר המדעי. על פי דרך זו, נאמרו מספר תאוריות לסיבה שחז"ל העלימו במכוון את הכרונולוגיה האמיתית: יש שכתבו שהדבר נעשה כדי להעלים את קץ הגאולה שבספר דניאל, יש שכתבו שהדבר נעשה כדי להסתיר את "החור השחור" בין אנשי כנסת הגדולה לשמעון הצדיק. הרב יעקב מדן ביקר שיטה זו וטען שמדברי חז"ל נראה שבנושא זה הם התכוונו לתת תיאור מדויק של האירועים, ומשונה לומר שבמקומות כה רבים התכוונו חז"ל להעביר רק מסר רוחני.
Blood (אלבום)
Blood (בעברית: דָם) הוא אלבום האולפן הרביעי של להקת המטאל אלטרנטיבי האמריקאית In This Moment. הוא הופץ ב-14 באוגוסט 2012, על ידי חברת התקליטים סנטיורי מדיה רקורדס. האלבום הפך לאלבומה המצליח ביותר של הלהקה באותם הזמנים שיצא, היות שהיה לראשון שלה שנכנס למקום ה-15 במצעד הבילבורד 200.
יהודה יצחק פרנקל
ביוגרפיה
בשנת תרכ"ט כאשר פרצה המחלוקת בין חצרות צאנז וסדיגורה נמנה עם תומכי רבו הרבי מצאנז, ואף חתם על קול קורא בעניין. חילופי דברים ארוכים התנהלו בינו לבין קרובו רבי משה תאומים אב"ד הורדנקא בעל ה"דבר משה" אשר נמנה עם תומכי סדיגורה. למרות זאת, הקפיד לפקוד מעת לעת בעירו את הקלויז של חסידי סדיגורה, ואף כאשר פתחו הנמנים עם חסידי הרבי מצאנז בית כנסת משלהם וביקשוהו להתפלל עמם לא הסכים לכך, והמשיך להתפלל בבית הכנסת הגדול בעיר.
ספריו
לספריו אלו הוסיף את הספר "שני צמידים" על מסכת בבא מציעא לסבו רבי יהודה ליבוש פרנקל–תאומים אשר נפטר בצעירותו.
לוגלאושומגל
לוגלאושומגל השתמש בשני סוגים שונים של טביעות חותם, אחת לכל מלך אכדי תחתיו נשלט, אשר מאפיינות אותו בממצאים ארכאולוגיים רבים שנמצאו ונושאים את טביעתו.
ישראל בספיישל אולימפיקס אבו דאבי (2019)
ספורטאי המשלחת
כדורסל
הכוחות המזוינים של אלבניה
לאחר 1991
הצי האלבני מבצע בעיקר משימות של משמר חופים, מאז פברואר 2008 אלבניה לוקחת חלק פעילים בתרגולים ימיים של נאט"ו.
שלמה בקיש
ביוגרפיה
לאחר שובו משליחות חינוכית בטורונטו שבקנדה, חזר לנהל את בית-הספר "רמב"ם" בבית דגן, ואחר-כך את בית-הספר "סיני" בראשון לציון.
שימש כחבר מועצת החינוך הממלכתי דתי וכיו"ר המכון הארצי לתחבורה
בשנת 2004 מונה למנכ"ל הרשות לשיקום האסיר. במסגרת זאת הרחיב ופיתח את היקף פעילותה של הרשות, והקים מחלקה שתטפל באסירים הכלואים מחוץ לישראל ובבני משפחותיהם. במהלך תקופתו הצליחה הרשות לשיקום האסיר להגיע להישגים טיפוליים, שהבולט שבהם צמצום הרציבילזציה (חזרה לכלא לאחר השחרור) של האסירים והעמדת שיעורי הצלחת השיקום על כ-90%. בשנת 2009 פרש לגמלאות מתפקידו זה.
בקיש גר בשוהם, ולו 5 ילדים.
חנאן אבו חוסיין
ביוגרפיה
חנאן אבו חוסיין מספרת שהתחילה לצייר כבר בגיל צעיר: "כבת יחידה ומפונקת תמיד קנו לי צבעים והייתי יושבת על המדרגות המובילות לגג ומציירת. בתקופת התיכון כבר היה לי ברור שאני רוצה ללמוד אמנות. האחים שלי התנגדו. הם אמרו, מוטב שתלמדי מקצוע כמו עבודה סוציאלית. נרשמתי לאוניברסיטת חיפה ולא התקבלתי. אז כולם הסכימו שבינתיים אלך למכללה האקדמית עמק יזרעאל".
תערוכות יחיד
בנוסף הציגה חנאן אבו חוסיין בתערוכות קבוצתיות רבות.
ראש ממשלת קרואטיה
מעבר לעצמאות
לאחר התיקונים החוקתיים שאפשרו בחירות רב-מפלגתיות ב-1990, המדינה הייתה עדיין רפובליקה של יוגוסלביה, ולתפקיד נשיא המועצה המבצעת נכנס סטייפן מסיץ' ב-30 במאי 1990.
רשימת ראשי ממשלה
קרואטיה הכריזה על רשמית על עצמאותה ב-25 ביוני 1991. לאחר הכרזת העצמאות המשיך התפקיד להיות ראש ממשלת רפובליקת קרואטיה.
טא.אפ.טא סקופיה
היסטוריה
בעונתה הראשונה בליגה הבכירה נרשמה הקבוצה לליגה הבלקנית. בעונת 2021/2022 זכתה הקבוצה לראשונה בגביע המקדוני לאחר ניצחון 80–66 על מזט סקופיה
האריה והעכבר
עלילה
המשורר הצרפתי מהמאה ה-16 קלמאן מארו, מספר גרסה נוספת נרחבת של הסיפור שפורסמה לראשונה בספרו "Épitre à son ami Lyon Jamet" (מכתב לחברו ליון) בשנת 1534. זהו חיקוי של אגרות המשורר הלטיני הורטיוס, בהם פנה לחבריו לעיתים קרובות, תוך החלת תמות, בדומה למשלי איזופוס, למצבים שהם נתקלים בהם. במקרה הזה, המשורר מארו היה כלוא והוא מתחנן בפני חברו לעזור לו להשתחרר. ז'אן דה לה פונטן כלל גרסה תמציתית של הסיפור באגדותיו שיצאו בשנת 1668.
עיבודים
במאה ה-19 הקריקטוריסט הפוליטי ג'ון דויל ביצע התאמה של המשל לאחת מסדרות ההדפסים החודשיות שלו בפברואר 1844. בקריקטורה, ה"עכבר" המכרסם ברשת הוא ג'ון ראסל, רוזן ראסל הראשון, אשר שכנע את בית הלורדים לשחרר את ה"אריה" דניאל או'קונל ממאסר שנגרם מכיוון שניסה לבטל את חוק האיחוד של 1800.
אנרי השני, מלך קפריסין
מלך ירושלים
ביום 15 באוגוסט 1285 הוכתר אנרי השני למלך ירושלים בקתדרלה של צור - ההכתרה האחרונה של מלך צלבני בארץ הקודש. על פי ההיסטוריונים הצלבניים חגיגות ההכתרה היו המפוארות ביותר שהעיר ראתה. האחדות ושילוב הכוחות הצלבניים נמשך זמן קצר בלבד והקומונות הימיות של איטליה שניגודי האינטרסים הכלכליים והפוליטיים פערו ביניהם תהום שלא ניתן היה לגשר עליה. עיקר האיבה שררה בין פיזה לג'נובה שהתחרות הפכה אותן למתחרות השואפות להשמיד כליל זו את זו. עכו שימשה זירת קרב לסכסוכים אלו וביום 25 במאי 1287 תפסו הגנואים את נמל עכו לזמן קצר ושמו את הנמלים הצלבנים תחת הסגר.
מותו של אנרי השני
אנרי נפטר ב-31 באוגוסט 1324 בניקוסיה.
זאב ערבות מזרחי
זאב ערבות מזרחי או קויוט מזרחי (שם מדעי: Canis latrans var), הוא תת-מין של זאב ערבות שנוצר מהכלאה שלו עם זאב מצוי או עם כלבים מבויתים. זאבי ערבות אלה מסתובבים בעיקר במדינות ניו יורק, ניו אנגלנד, ניו ג'רזי, פנסילבניה, אוהיו, מערב וירג'יניה, מרילנד, דלאוור ווירג'יניה וכן בכמה אזורים בקנדה.
שיר המושלים
השיר
בֹּאוּ חֶשְׁבּוֹן תִּבָּנֶה וְתִכּוֹנֵן עִיר סִיחוֹן.
(30) וַנִּירָם אָבַד חֶשְׁבּוֹן עַד דִּיבוֹן וַנַּשִּׁים עַד נֹפַח אֲשֶׁר עַד מֵידְבָא.
הצעותיהם של בוד, לוין וברטלט
החוקרים פירשו את השיר בספר במדבר לאור הפרק בספר ירמיהו, וטענו שכשם שזה האחרון הוא שיר לעג מובהק על מואב, כך גם צריך לפרש את השיר בספר במדבר.
פירוש מילולי לשיר
בתרגום השבעים גרסו במקום "וַנִּירָם"– "ונינם" כלומר "וזרעם" של מואב אבד.
לשונו הקשה של שיר המושלים, תורמת תרומה נכבדה למגוון הרחב של הדעות שנאמרו כדי לפרשו, ולסימני השאלה הרבים הקיימים באשר לזמנו, מיקומו ומהותו של שיר זה.
דיק ארמי
דיק ארמי (באנגלית: Dick Armey; נולד ב-7 ביולי 1940) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה־26 של מדינת טקסס במשך כ-20 שנים.
Inside Out (פסטיבל קולנוע)
Inside Out הוא פסטיבל קולנוע קנדי להט"בי שנתי המתקיים מאז 1991 בטורונטו ומאז 2007 באוטווה.   על פי Deadline Hollywood, פסטיבל זה הוא פסטיבל הקולנוע הלהט"בי הגדול ביותר בקנדה.
בלה דיאושי
ד"ר בלה דיאושי (במקור נוסבאום, בהונגרית: Diósy Béla; נאג'ווארד, 30 בינואר 1863 – בודפשט, 19 באפריל 1930) היה מבקר מוזיקה יהודי-הונגרי, בין החשובים בהונגריה בתקופתו, סופר, עיתונאי, פרופסור באקדמיה למוזיקה.
הדשא הירוק של ויומינג
מרטין ברקלי היה מועמד לפרס גילדת הכותבים של אמריקה.
תקציר העלילה
בין קן וקרי מתפתחת אהבה למורת רוחו של הסבא שנוטר טינה למשפחת מקלאולין. קן מזמין את קרי לנשף בכפר בו רוקדים הצעירים לצלילי שירתו של עובד חוות מקלאולין, גאס (ברל אייבס).
"סער" חודר לחוות מקלאוקין, ומתחכך עם "ג'ואל" ומושך אותה ל"ממלכתו" בו נמצאות סוסות נוספות.
רחוב המדרגות
ולמעלה מרחוב המדרגות: "במעלה ההר יש חנויות עם צעצועים ומיני שוקולדים ומיני אורות ססגוניים בלילה ומודעות על קולנוע וילדות עם שמלות פרחים..."
בהמשך נדפס הרומן במסגרת "ספריה לעם" של עם עובד. בשנת תשנ"ט 1998 הופיע נוסח חדש במסגרת "הספריה החדשה" (הקיבוץ המאוחד / ספרי סימן קריאה). הספר נדפס שוב במסגרת סדרת "עם הספר" של הוצאת ידיעות אחרונות בעריכת מנחם פרי (2011).
ממלכת הזולו
הממלכה נודעה בעולם בעקבות מלחמת הזולו, בה לחמו הזולו נגד הבריטים, בשנת 1879. בעקבות מלחמה זו לוחמי הזולו זכו לתדמית של אומץ ומיומנות, אפילו בקרב הבריטים אשר ראו את האפריקאים כנחותים. המערכה המפורסמת ביותר הייתה בקרב איסאנדלוואנה, שבו ניצחו הזולו את הבריטים ניצחון מוחץ.
עלייתו של שאקה והרחבת הממלכה (1816–1828)
שאקה נרצח על ידי שני אחיו למחצה דינגאנה ומלנגאנה. לאחר שיתוף הפעולה בהתנקשות בחייו של שאקה, על מנת להשתלט על כס המלוכה, רצח דינגאנה את אחיו מלנגאנה גם כן.
שלטונו של סטצ'וואיו ומלחמת הזולו (1870–1879)
בשנות ה-70 של המאה ה-19 באזורים שונים באפריקה התפתח מאוד ענף היהלומים. על מנת להסדיר את הענף, החליטו הבריטים להשתלט על שטחי הילידים המקומיים, לרבות ארץ הזולו. בחודש דצמבר 1878, קיבל סטצ'וואיו אולטימטום מהבריטים, שבו נצטווה לפרק את צבאו ולקבל עליו את הממשל הבריטי. משסירב לדרישותיהם חצו הבריטים את נהר הטוגה אל עבר ארץ הזולו, ובתחילת שנת 1879 פרצה מלחמת הזולו. סטצ'וואיו הכניס את עמו לדפי ההיסטוריה כאשר הם הביסו ב-22 בינואר באותה שנה, את הבריטים בקרב איסאנדלוואנה. תבוסה זו של הבריטים נחשבת לאחת התבוסות המביכות ביותר בקרב הקולוניות. תגובתם של הבריטים לא איחרה לבוא ובפעולה משנית, כאשר כוח של הזולו נכנס לשטחה של נאטל, הוא הובס במהירות על ידי הבריטים. בתום מספר קרבות נוספים הבריטים הביסו סופית את הזולו והיגלו את סטצ'וואיו לקייפטאון.
שלטונו של דינוזולו ותום ממלכת הזולו (1879–1951)
לוחמי הזולו זכו להיות דוגמה והשראה של אפריקאים רבים במאבק נגד האפרטהייד הלבן ששלט בדרום אפריקה. הזולו הם הקבוצה האתנית הגדולה ביותר בדרום אפריקה אשר הצליחה למרות השנים הרבות של דיכוי האפרטהייד, לשמור על מורשת, גאווה, היסטוריה ותרבות. בשנת 2004 התקיים אירוע לציון 125 שנה לציון הניצחון בקרב האיסנלאוונה, בו השתתפו אלפי אנשי זולו.
וילקינסון
קריירה
ב-23 בפברואר 2014, הוא הוציא, בשיתוף פעולה עם דיטור סיטי, את הסינגל "Too Close". הסינגל הגיע, בשיאו, למקום ה-14 במצעד הדאנס הבריטי ולמקום ה-55 במצעד הסינגלים הבריטי.
ב-21 באפריל 2017, הוא הוציא את אלבום האולפן השני שלו, Hypnotic. האלבום הגיע, בשיאו, למקום ה-41 במצעד האלבומים הבריטי ולמקום הראשון במצעדי סינגלי ואלבומי הדאנס הבריטיים.
א-רקה
בעת העתיקה
א-רקה מילאה תפקיד מפתח ביחסים בין האימפריה הסאסאנית לזו הביזנטית, כאשר שלטה בעיר. לאחר מלחמות בין האימפריות, העיר מילאה כנקודת מעבר סחורות בין שתי האימפריות. בשנת 542 העיר נהרסה על ידי השליט הפרסי ח'וסרו הראשון ותושביה הוגלו. העיר שוקמה על ידי יוסטיניאנוס הראשון, קיסר האימפריה הביזנטית.
ליאור קררה
קריירה בינלאומית
את כל שנותיו בנבחרת העתודה הפסיד קררה בעקבות פציעה.
אצירת שתן
אצירת שתן היא מצב של חוסר יכולת להשתין. זהו סיבוך נפוץ ומוכר של מקרים בהם יש הגדלה שפירה של הערמונית, אולם מצב זה עלול להיגרם גם בשל הפרעה עצבית, עצירות, זיהום, שימוש בתרופות וסיבות נוספות. הטיפול באצירת שתן והאבחנה של אצירת שתן נעשים במרבית המקרים על ידי הכנסת קטטר.
סיבוכים
אצירת שתן עלולה להתרחש ללא אזהרה-אצל חלק מהחולים מדובר בתהליך הדרגתי אולם אצל אחרים זה עלול לקרות בפתאומיות. סיבוכים כתוצאה מאצירת שתן כוללים פגיעה בכליות עד כדי אי ספיקת כליות, זיהומים בדרכי השתן, ואף סיבוכים במערכות אחרות כגון אוטם לבבי המשני לאצירת שתן חריפה.
טקשי אוקדה
כשחקן
פורוקאווה אלקטריק
קו N של הרכבת התחתית של ניו יורק
היסטוריה
בין השנים 1986 ל-2004, שוחזר גשר מנהטן, והאמור שיבש את השירות, והרכבות נותבו דרך מנהרה ברחוב מונטגיו.
ב-31 במאי 1994, קו N הפך למהיר במקטע נוסף במנהטן כאשר קו M עוצר באותם התחנות. ב-4 בנובמבר 2001 הורחבה תחנת הקצה הדרומית של הקו והקו חזר לנסוע על גשר מנהטן לאחר שהסתיימו רוב עבודות השיפוצים בו.
אלי גונן
ביוגרפיה
גונן נולד בישראל לישעיהו והניה. התגייס לחטיבת גולני והגיע בה לתפקיד מפקד פלוגה.
העסקה קבלנית
התרחבות התופעה והיקפה בישראל
היעדר הגדרה אחידה להעסקה קבלנית, מקשה על הערכת היקפי התופעה. על פי סקר כוח אדם של הלשכה המרכזית לסטטיסטיקה, בשנת 2000 היו בישראל כ-57 אלף עובדי כוח אדם כ-75 אלף עובדי קבלני שירות בענפי השמירה, האבטחה, הניקיון והסיעוד. ב-2008 מספר עובדי כוח האדם היה 50 אלף אך מספר עובדי קבלני השירות בענפים אלו עלה ל- ל-124 אלף ב-2011. ב-2013 העריך הלמ"ס כי מספר עובדי כוח האדם היה 54.5 אלף, ומספר עובדי קבלני השירות בענפים אלו היה כ-137 אלף.. ב-2017 ירד מספר עובדי כוח האדם ל-38.3 אלף ומספר עובדי קבלני השירות עמד על כ-145 אלף.. נכון לשנת 2021 מספר עובדי כוח האדם עמד על 16.1 אלף ומספר עובדי קבלני השירות בענפים אלו עמד על כ-148 אלף.
ביקורת ומאבק בתופעה
ב-7 בנובמבר 2011 פתחה ההסתדרות בשביתה כללית במשק שמטרתה לצמצם את היקף העסקת עובדי הקבלן במגזר הציבורי (בעיקר עובדי השמירה והניקיון, המועסקים באמצעות חברות קבלן). בהוראת בית הדין לעבודה נפסקה השביתה לאחר מספר שעות. ב-8 בפברואר 2012 פתחה ההסתדרות פעם נוספת בשביתה לאור אי התקדמות במשא ומתן עם משרד האוצר על שיפור תנאי עובדי הקבלן. בדצמבר 2012, נחתם הסכם בין יו"ר ההסתדרות עופר עיני ושר האוצר יובל שטייניץ לפיו שכר עובדי הקבלן יוצמד לשאר עובדי מגזר הציבורי.
טופולב Tu-28
פיתוח המטוס החל בשנת 1958 על בסיס מטוס ההפצצה הTu-98 העל-קולי. המערב פגש את המטוס לראשונה במטס בטושינו בשנת 1961. בשנת 1963 שונה סימון המטוס ל-Tu-128 ובשל כך נוצר מצב בו הסימון הישן דבק במערב.
קפפנברג בולס
תארים
הגביע האוסטרי: (4) 2006/07, 2013/14, 2016/17, 2017/18, 2018/19, 2019/20
מרשל וב
ביוגרפיה
באפריל 2009 מונה למפקד חיל האוויר ה-23 המשויך לפיקוד המבצעים המיוחדים. ביולי 2010 מונה לעוזרו של מפקד פיקוד המבצעים המיוחדים המשולבים. במהלך תפקידו היה מעורב ב"מבצע חנית נפטון" לחיסולו של אוסאמה בן לאדן, ותועד בתצלום "חדר המצב" כשהוא בסמוך לנשיא ארצות הברית ברק אובמה. ביולי 2012 מונה לראש ענף תכנון ואמצעים בפיקוד המבצעים המיוחדים של חיל האוויר.
לוק טרדוויי
לוק אנטוני ניומן טרדוויי (באנגלית: Luke Antony Newman Treadaway; נולד ב-10 בספטמבר 1984) הוא שחקן בריטי. ב-2013 זכה בפרס אוליבייה לשחקן הטוב ביותר על הופעתו בתפקיד כריסטופר בהפקה של התיאטרון המלכותי הלאומי למחזה "המקרה המוזר של הכלב בשעת לילה". הוא היה מועמד גם לפרס התיאטרון של איבנינג סטנדרד.
מצודת הונין
ארכאולוגיה
בחודשים ינואר-אפריל 1994 נערכו פעולות ניקוי וחפירת בדיקה בחלקו הדרומי של המבצר. החפירה נערכה מטעם רשות העתיקות ונוהלה על ידי הארכאולוג עידן שקד. רשות העתיקות ערכה פעולות שימור במצודה במקביל לחפירות הארכאולוגיות במקום. השימור התרכז בשיקום הקמרון העות'מאני בצד המערבי של בית השער.
יצחק אינצ'י
יצחק אינצ'י (עינצ'י) (נולד ב-2 בנובמבר 1949) הוא כדורגלן עבר ישראלי, שהיה מהבולטים בשחקני הפועל חיפה בשנות ה-70 של המאה ה-20.
ביוגרפיה
אינצ'י הצטיין בתפקידו החדש ותפס מקום של קבע במרכז השדה של הפועל חיפה לצידם של הכוכבים הגדולים באותה התקופה, איציק אנגלנדר ואלי לוונטל. הוא התבלט ביכולתו המקצועית ואופיו הנוח ונודע בחוש ההומור שלו. לאחר שכבש שער ניצחון מול מכבי תל אביב ב-1972, הכותרת למחרת בעיתון חדשות הספורט הייתה "ניצחון בקוטר אינצ'י". משחק המילים עם שם המשפחה של יצחק הפך מאותו הרגע למעין שם "חצי רשמי" כאשר עד עצם היום הזה, יצחק מוכר בשם "אינצ'י" ולא בשמו האמיתי "עינצ'י". ב-1973 הוא זומן לנבחרת העתודה. ב-1974 נכנס אינצ'י כמחליף במשחק גמר גביע המדינה מול הפועל פתח תקווה. בהארכה הוא חלף על פני שני שחקנים ובישל ליוסי ליפשיץ את שער הניצחון שהביא להפועל חיפה את הגביע השלישי בתולדותיה. בעונה שלאחר מכן היה אינצ'י שותף לעונה מצוינת של הקבוצה אותה סיימה במקום השני בליגה.
וירג'יניה ריצ'מונד ריינולדס
וירג'יניה ריצ'מונד ריינולדס (באנגלית:Virginia Richmond Reynolds; 1866–1903) הייתה אמנית אמריקאית שנודעה במיוחד בזכות מיניאטורות הדיוקן שלה. היא גם הייתה מורה בעלת השפעה בתחום.
סמוטריץ' (יישוב)
הקהילה היהודית
בקיץ 1942 יהודי סמוטריץ' הנותרים נלקחו ביחד עם יהודי צ'מריבצי הקרובה אל הגטו בקמניץ-פודולסקי, שם רובם נטבחו ב-11 באוגוסט באותה שנה. לפי הערכות מסוימות, בסך הכול נרצחו בשואה כ-670 מיהודי סמוטריץ'.
המכשפות (סרט, 1990)
ביקורות
רוג'ר אברט נתן לסרט את הציון 3 מתוך 4 כוכבים, וכינה את הסרט "סרט מסקרן, שאפתני ומוצלח, וכמעט שווה לראות רק את ההנאה הברורה של אנג'ליקה יוסטון מלשחק נבלית מוחלטת ללא פשרות." עם זאת, רואלד דאל עצמו ראה את הסרט כ"מזעזע לחלוטין" בגלל הסוף המנוגד לסוף המקורי שנכתב בספרו.
אלברט קאהן (ארכיטקט)
קורות חיים
בשנת 1937, היה אלברט קאהן אחראי ל־19 אחוזים מכלל המפעלים המעוצבים ארכיטקטונית בארצות הברית. בשנת 1941 קיבל קאהן את חבילת השכר והפיצוי השמינית בגובהה בארצות הברית, 486,936 דולר, עליהם שילם 72% מס.
מצד נקרות
תיאור המצד
המבנה הנבטי - המבנה המוקדם נהרס, ככל הנראה בידי בוני המגדל המאוחר, ואבני קירותיו נשדדו עד ליסודות. תוכניתו המקורית הייתה מלבנית (17x12 מ'), הוא כלל שישה חדרים. החדרים היו מסודרים סביב חצר מרכזית. בשלב מאוחר יותר נוספו שני חדרים בצלעו הדרומית, ושניים או שלושה בצלעו המערבית. בחדרים נמצאו מתקנים בגדלים שונים. הכניסה למבנה נמצאה בפינה הצפונית-מזרחית של החצר ובה ספסל אבן לאורך צידה הצפוני. החצר מרוצפת אבנים שטוחות וגדולות בחלקה המרכזי ואבני ריצוף קטנות בצדדים.
ממצאי החפירות
הממצא הקרמי של המבנה הרומי, כלל נרות, קערות וסירי בישול האופייניים למאות ה-2–3 לספירה. כמו כן נמצאו בשפכים שליד המבנה מטבעות הקיסר אלאגבאלוס.
קלע הכשף
דמויות
פריוס פרפקס - נוודת ארגוסית, המורה של קלן.
מיתולוגיה פיניקית
הפיניקים
ההתיישבות הפיניקית הראשונה לאורך החוף הלבנוני התרחשה בסביבות האלף השלישי לפנה"ס ובדומה לעמים כנעניים אחרים התגוררו הפיניקים בערי מדינה, שהמרכזיות בהן היו: צור, צידון וגבל, שברוב המקרים היו יריבות זו לזו. עם זאת, היה הבדל משמעותי אחד בין כנענים יושבי פנים הארץ לפיניקים. הפיניקים היו יורדי-ים שיסדו מושבות רבות ברחבי אגן הים התיכון ועסקו במסחר ימי פורה. בין המושבות המפורסמות אותן הקימו הפיניקים ניתן למנות את עתיקת (העיר העתיקה) וקַרְתְּ חַדַשְתְּ (העיר החדשה) שנוסדו על ידי יורדי ים פיניקים בהנהגת הנסיכה דידו, אותן כינו הרומאים בהתאמה אוטיקה וקרתגו. מושבות אלה, בייחוד קרתגו, היו מהיריבות המרות של רומא. מאות שנים מאוחר יותר, יצא מקרתגו למסע המלחמה שלו כנגד הרומאים חניבעל ברקה, במסגרת המלחמה הפונית השנייה.
גד רכליס
נכון ליוני 2021, מדורג במקום ה-26 בישראל לפי מד כושר.
ראיין קופר
ביוגרפיה
ריאן קופר נולד בפורט מורסבי, בירת פפואה גינאה החדשה, בשנת 1986, שם עבד אביו, שנולד באוסטרליה, כמיסיונר. לאחר שלמד בתיכון באוקלנד ניו זילנד, קופר היה לוחם טאקוונדו מקצועי וזכה בשני טורנירים. הוא עבד כנגר שש שנים ועבר לניו יורק ב-2008, והופיע בקמפיין פרסום לג'ינס של דונה קארן.
קריירה
הופעתו הראשונה בקולנוע הייתה כניצב בסרט הקולנוע "גטסבי הגדול". באותה שנה החל לשחק באופרת הסבון "לחיות את החיים". שנה לאחר מכן שיחק בסרט האימה "ג'וליה".
אנגולו קאנטה
קריירת מועדונים
ב-29 במאי 2019 זכה עם צ'לסי בליגה האירופית. שנתיים בדיוק לאחר מכן, ב-29 במאי 2021 זכה עם צ'לסי בליגת האלופות ונבחר לאיש המשחק. בתחילת עונת 2022/2023, לאחר ששותף בשני משחקים בלבד, נפצע קאנטה בשריר הירך האחורי, נותח והושבת למשך תקופה ארוכה.
ב-18 ביוני 2023 חתם לארבע שנים באל-איתיחאד מליגת העל הסעודית.
מוזיקה il
ערוץ "מוזיקה il" הוא ערוץ טלוויזיה ישראלי בעל תוכן של מוזיקה ישראלית בלבד. הערוץ נגיש כחלק מחבילת הבסיס למנויי הטלוויזיה הרב-ערוצית בכלל הפלטפורמות.
אברטיסטים
האֶבֵּרְטִיסְטִים (צרפתית: Hébertistes; במקור נקראו לרוב קוֹרְדֶלְייֶרִים, Cordeliers, וגם Exagérés, "מפריזים") הוא הכינוי שהתקבע בהיסטוריוגרפיה לסיעה פוליטית בימי המהפכה הצרפתית, שפעלה מאביב 1793 ועד 14 במרץ 1794. הם היו הכוח הדומיננטי בימי שלטון הטרור הראשון, מאוגוסט ועד דצמבר 93', והיוו את האגף השמאלי הקיצוני בזירה הציבורית. האברטיסטים תבעו המשך והקצנה של הטרור הפנימי נגד כל מי שנחשד כאויב המהפכה, מדיניות מלחמתית עיקשת כלפי המדינות העוינות מחוץ, ולבסוף גם את ביעור הדת הנוצרית והחלפתה בפולחנות אתאיסטיים. קנאותם הביאה להתנגשות בינם לגורמים מתונים יותר. לאחר ניסיון הפיכה כושל נגד הממשל ב-6 במרץ 1794, נאסרו ראשיהם והוצאו להורג.
עלייה
פייר גספאר שומט והעיתונאי ז'אק רנה אֶבֵּר – שהסיעה כונתה בדיעבד על שמו, אם כי מעולם לא הנהיג אותה ואפילו לא היה החשוב בין אנשיה – החלו להתבלט, עוד סביב הפיכת ה-10 באוגוסט 1792, כדוגלים בגישה הרדיקלית שיוצגה בידי ז'אן-פול מארה, שבז לכל פשרנות עם השמרנים והטיף לאלימות ללא רחם. מארה העממי היה חביב על הסנקילוטים, האספסוף הפריזאי שסיפק את כוח האדם ל-10 באוגוסט ולמהלכים אחרים של השמאל. אֶבֵּר, שערך את העיתון "האב דוּשֵן" (Le Père Duchesne), נקט תחילה בקו פרו-ממסדי, בעד המונטניארדים ששלטו בוועידה הלאומית החדשה, או הקוֹנְבֶנט. בשלהי 92' הוטרד השלטון מעליית ה"נזעמים" (Enragés), קנאים פופוליסטים עניים שסחפו את הסנקילוטים בתביעה להנהגת פיקוח מחירים וסבסוד מזון, והונהגו על ידי דמויות כז'אק רו. אבר אימץ את הטענה הרשמית שה"נזעמים" היו סוכנים זרים. אבל בחודשים הראשונים של 1793, כשסדרת תבוסות מוחצת במלחמת הקואליציה האנטי-צרפתית הראשונה איימה על המהפכה מבחוץ בעוד הכלכלה התמוטטה, נטה לעמדות קיצוניות יותר ויותר ככל שדעת הקהל הייתה נכונה לקבלן לנוכח המשבר.
קורט ויגלט
קורט ויגלט (בגרמנית: Kurt Weigelt; 5 ביוני 1884 בברלין – 5 באוגוסט 1968 בהמבורג) היה מנהל עסקים גרמני של לופטהנזה ודויטשה בנק, ופושע מלחמה נאצי שנידון לשנתיים מאסר על היותו חבר-פטרון של SS.
אברטיסטים
נפילה
ה"סלחנים" ויתר הגורמים האנטי-טרוריסטיים התעודדו, ומשקלם הפוליטי גבר. ב-17 בדצמבר נעצר שארל-פיליפ רונסן, ששב לבירה מליון, באשמת פשעים והפרזות. לנוכח האיום בחקירת מעשיהם והחלשתם בזירה הציבורית, מיהר ד'ארבואה לשוב לפריז וללכד את האברטיסטים סביבו. בחודש הבא הם היו במגננה מול מתקפות קשות בעיתונות ובקונבנט. מזלם השתנה ב-8 בינואר, כשנחשפה פרשת שחיתות שעירבה את דנטון ומקורביו בשערורייה בה קרסה "חברת הודו המזרחית הצרפתית". רובספייר, שתיעב שחיתות באופן כפייתי ושתדמיתו נפגעה, מיהר להתנער מבני-בריתו בנאום ב-12 בחודש. האברטיסטים השתכנעו שהמשבר חלף. הם פתחו במערכה פוליטית נגד ה"סלחנים", ודרשו לחדש ולהגביר את הטרור בארץ. מנהיגיהם לא הבינו שאף כי רובספייר, שניצב עם אנשיו בתווך בין שתי הסיעות, פנה נגד דנטון, הוא עוד ראה בהם איום חמור לא פחות.
מקוללת
עלילה
לקראת סוף הסרט, מנסים אנה, שני ילדיה והכומר לשעבר למנוע מלה יורונה לקחת את ילדיה של אנה. לאחר שהצליח הכומר לפזר זרעים של עץ-האש על מפתן דלת הכניסה, לא מצליחה לה יורונה להיכנס הביתה. זאת בעקבות כך, שנודע כי עצי-האש היו העדים לחטאיה של לה יורונה בעת שהטביעה את ילדיה בנהר. משחשבו שהצליחו לעצור את לה יורונה, מתגלה כי בגלל ילדתה של אנה, הצליחה לה יורונה להיכנס אל הבית. הכומר מנסה לעצור אותה, אך לפתע מגיחה פטרישיה מבחוץ ויורה בו, תוך שאנה נזרקת אל מרתף הבית. לאחר המאבק, לה יורונה פוגעת בכל בני הבית פרט לשני הילדים המצליחים להגיע אל עליית הגג במטרה להסתתר שם. בסוף הסרט, מתגלה כי בנה של אנה החזיק בתליון של לה יורונה, ובעקבות כך הצליח לעכב אותה מלרצוח אותו ואת אחותו. תוך כדי שהשניים מעכבים אותה, מצליח הכומר בכוחותיו האחרונים להגיע אל עליית הגג, וכך גם אנה אשר משתחררת מן המרתף בעזרתה של פטרישיה. כאשר כולם נמצאים בעליית הגג, תוקעת אנה בליבה של לה יורונה צלב העשוי עץ-אש, וזאת נעלמת לנגד עיניהם.
מאיה (סרט)
תמצית העלילה
בחלקו האחרון של הסרט מוצגת הצגת הבכורה של המחזה. בקהל הצופים נמצאים בני משפחתה של מאיה, מורתה בבית הספר למשחק והמאושפזים שבקרבם השתלבה מאיה במהלך החזרות. בסצנת הסיום של המחזה מאיה אינה מסוגלת לומר את מילות הסיום עליהן התאמנה בחזרות. שותפהּ לסצנה זו, הרופא המטפל בה (אלכס אנסקי) מושך זמן, ומאחורי הקלעים מורה חגי למנהלת ההצגה לסגור את המסך ולסיים את המופע, אך מנהל התיאטרון קובע שיש לתת להצגה להימשך. מאיה, במאמץ נפשי עצום, אומרת את מילות הסיום שלה, המשקפות ספק את נפשה של נילי ספק את נפשה של מאיה.
אפקט סטרייסנד
אפקט סטרייסנד הוא כינוי לתופעה תקשורתית המתרחשת כאשר נעשה ניסיון לצנזר או להסתיר מהציבור פריט מידע הנחשב לרגיש, באמצעות מניעת הפרסום שלו באמצעי התקשורת. האפקט מתבטא בעובדה שניסיון ההסתרה עצמו גורם לתוצאה הפוכה מזו שהמסתיר התכוון אליה: המידע האמור מקבל תוספת משמעותית מאוד של פרסום; לעיתים היקפה של התוצאה ההפוכה, הנמדד במספר האנשים המתעניינים במידע ונחשפים אליו, גדול פי כמה וכמה מאשר התוצאה שאותה ניסו למנוע בניסיון ההסתרה.
מקור השם
האפקט קרוי על שם הזמרת והשחקנית האמריקנית ברברה סטרייסנד. הבלוגר מייק מאזניק טבע את המונח בעקבות ניסיונה של סטרייסנד בשנת 2003 למנוע את פרסומו של צילום אוויר של אחוזתה שעל חוף האוקיינוס השקט במאליבו, קליפורניה, ארצות הברית. סטרייסנד תבעה את צלם התמונה, קנת אדלמן, ואת מפעילי האתר Pictopia.com, בסכום של 50 מיליון דולר, בטענה של הפרת הזכות לפרטיות. בכתב התביעה הופיעה דרישה להסיר את התצלום ממאגר של תצלומים המתעדים את קו החוף של קליפורניה. הצלם פרסם את התמונה במטרה לתעד את תופעת הנסיגה של קו החוף, כתוצאה מפעילות בנייה, מטרה שזכתה לעידודה ולתמיכתה הרשמית של המדינה. לפני שהוגשה התביעה, התמונה המדוברת זכתה לשש הורדות בלבד, שתיים מהן בידי עורכי הדין של סטרייסנד. בחודש הראשון שלאחר התביעה צפו בתמונה קרוב ל-500 אלף משתמשי אינטרנט. בסופו של דבר, סטרייסנד הפסידה בתביעה.
רסטנבורג
רסטנבורג (באנגלית ובאפריקאנס: Rustenburg – "עיר המנוחה" באפריקאנס; נהגה באפריקאנס "רסטנברח"), או בכינוייה "עיר הפלטינה", היא עיר בפרובינציה הצפון-מערבית של דרום אפריקה. העיר ממוקמת למרגלות רכס ההרים מחאליסברג, במרכז שטח חקלאי נרחב.
הלל זקס
ביוגרפיה
בניו הנם: הרב יעקב מרדכי; הרב צבי הירש; הרב יצחק זאב, המכהן במקומו כראש הישיבה; הרב אהרן; הרב דוד; והרב מנחם מנדל יוסף, המכהן כראש כולל לסניף שנפתח בירושלים בשנת תשפ"א.
קבלן שירות
ביקורת שיפוטית
באחת מפסיקותיו, באמרת אגב ארוכה, מתח שופט בית המשפט המחוזי בירושלים, נועם סולברג, ביקורת חריפה על העסקת עובדי קבלן לצורך שמירה וניקיון בשירות הציבורי. סולברג הראה כיצד המנגנון שמחזיקה המדינה כדי לתחזק את המערך הזה, כביכול כדי לשמור על זכויותיהם של העובדים, לרבות המכרזים, הפיקוח על החברות, הזמנת דו"חות מרואי חשבון פרטיים וכו' - הוא מנגנון יקר ושמן, העולה למדינה הון רב, בעוד שעובדי הקבלן עצמם מקבלים שכר זעום ותנאיהם נפגעים.
Daechwita
"Daechwita" הוא שיר של הראפר הדרום קוריאני אגוסט D, המוכר יותר כשוגה מ-BTS. השיר שוחרר כסינגל דיגיטלי ב-22 במאי 2020, דרך ביג היט אנטרטיינמנט.
ויקטור מרימסקי
ביוגרפיה
התגייס לצבא האדום ב-1937 כחניך במכללת שריון על שמו של סטלין בעיר גורקי. ב-1938 בזמן לימודיו המכללה הועברה לעיר חרקוב והוא סיימה ב-1939. השתתף במלחמת החורף. הצטרף למפלגה הקומוניסטית ב-1940.
מצוק הול
מיפוי המצוק
המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950.
יאיר יונה
ביוגרפיה
בשנת 2010 נכנס לעולם היזמות והשיווק הדיגיטלי, ובמשך חמש שנים עבד לסירוגין ביחד עם סטארטאפים בשלבי ההקמה הראשוניים שלהם, ביניהם: iAlbums ,Tonara ו-HearMeOut. באותה שנה חבר למוזיקאים יוני קרצ'מר ועידו בוקלמן להקמת לייבל פרי-ג'אז חדש בשם OutNow Recordings, ובו זמנית ליווה וניהל את דרכו המקצועית של אלברט בגר למשך שנתיים.
מראות מוזיקליות
מראות מוזיקליות יוצרות ביטוי מוחשי נראה לעין (באמצעות תנועות פשוטות, בעיקר בכפות הידיים) של המחווה המוזיקלית, ומשקפות את הפעילות הקוגניטיבית והרגשית של המאזין.
פרופ' ורוניקה כהן פיתחה את המראות המוזיקליות ככלי הוראה שמתפקד כגשר בין הלומד ליצירה המוזיקלית.
נמניה קרסטיץ'
נֵמַנְיָה קרסטיץ' (בסרבית: Немања Крстић; נולד ב-2 במרץ 1993) הוא כדורסלן סרבי, המשחק בקפפנברג בולס מליגת העל האוסטרית והיורופקאפ.
קריירה
ב־6 בספטמבר 2018 חתם קרסטיץ' באוקק נובי פאזאר. ב-36 משחקים מהליגה הסרבית הוא העמיד 18.6 נקודות, 6 ריבאונדים ו-2.6 אסיסטים למשחק. הוא היה השחקן הטוב ביותר בבעונה הסדירה של ליגת העל הסרבית. עם 20.3 נקודות בממוצע הוא היה מלך הסלים הסופר-ליג הסרבי.
יוסף דנה
יוסף דנה (נולד ב-1937) הוא חוקר ישראלי בערבית קלאסית, מודרנית, ו, שירת החול ושירת הקודש העברית בימי הביניים, והערבית היהודית בימי הביניים. פרופסור אמריטוס בחוג לשפה ולספרות ערבית באוניברסיטת חיפה.
על דרכו במחקר
לפי חוקר הספרות פרופ' נחמיה אלוני על יוסף דנה בראשית דרכו (1982): "ד"ר דנה...הריהו אחד החוקרים הצעירים הטובים ביותר בחקר ספרותנו העברית בימי הביניים. ד"ר דנה יודע את הספרות העברית ואת הספרות הערבית ממקורות ראשונים באופן ישר, ועל כן יש בידו האמצעים הדרושים להאיר את ספרותנו העברית בימי הביניים הארה מלאה ושלמה. אף הוא הוכיח את כישרונו לעסוק בנושאים הקשורים בספרותנו בימי הביניים בפרסומיו המדעיים בכתבי עת מדעיים בלשון העברית ואף בלשון הערבית".
זוהר גינזבורג
קריירה
בשנת 2020 השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר איה זהבי פייגלין, עינב ג'קסון כהן, אור אדרי, אלישע בנאי, סיון טלמור, פלורה, עומר קורן ואחרים.
Rise of the Blood Legion: Greatest Hits (Chapter 1)
באלבום נכללים שירים מסוגות שונות כמו מטאלקור, מטאל אלטרנטיבי, נו-מטאל, אינדסטריאל מטאל ומטאל אלקטרוני.
מריוס ביר
מריוס ביר (באנגלית: Marius Bear; נולד ב-21 באפריל 1993) הוא זמר וכותב שירים שווייצרי. ביר נבחר לייצג את שווייץ באירוויזיון 2022 בטורינו עם השיר "Boys Do Cry".
ביוגרפיה
לאחר שסיים לימודי מכונאות, ביר החליט להמשיך בקריירה מוזיקלית ובשנת 2017 עבר ללונדון, שם למד הפקה מוזיקלית במשך שנה במכון הבריטי והאירי למוזיקה מודרנית. בשנה שלאחר מכן הוא הוציא לאור את המיני-אלבום הראשון שלו, Sanity, שהגיע למקום ה-36 במצעד השווייצרי ואשר זיכה אותו בפרס הכישרון הטוב ביותר בטקס פרסי המוזיקה השווייצרית לשנת 2019. בדצמבר של אותה שנה יצא אלבום הבכורה שלו, Not Loud Enough, שהגיע למקום ה-20 במצעד הלאומי.
ויין פדרמן
ביוגרפיה וקריירה
בשנת 2012 ייסד פסטיבל שנתי על שמו. בפסטיבל שכולל השתתפות קומיקאים המציגים סרטים אהובים על ידם, השתתפו בין היתר גארי שנדלינג, קווין פולאק, מרגרט צ'ו, זאק גאליפנאקיס, ויל פורטה, סשה ברון כהן, פאטון אוסוולד, כריס הארדוויק, לורן לפקוס, קתי גריפין, טיג נוטארו, עזיז אנסרי ושרה סילברמן.
קריינות
בשנת 1990 בזמן שצילם קמפיין פרסומי טלוויזיוני למקדונלד'ס, הקליט פדרמן סדרה של פרסומות לרדיו. חלק זה בקריירה שלו הוביל אותו לביצוע קריינות, ומאז נשמע קולו הייחודי במאות פרסומות טלוויזיה ורדיו. הוא השתתף בדיבוב בסדרות האנימציה The Wild Thornberrys, אבא אמריקאי והמלך היל. ב-2007 פדרמן קריין סדרת פרסומות לבירה וגילם דג, צבי, סלע וגוש קרח. ב-2015 קריין גמל בפרסומת לחברת הביטוח GEICO.
מוזיקה
בשנת 2014 החל פדרמן לנגן בפסנתר והיה האחראי המוזיקה בפודקאסט Never Not Funny.
הפקה
פדרמן היה שותף להפקת הסרט "גארי שנדלינג:יומני הזן" ששודר ב-HBO וזכה בפרס אמי.
המלך ארתור (סרט)
תקציר עלילה
ארתור (קלייב אוון) הוא פרש רומאי, הידוע בשם ארטוריוס קסטוס, בנם של אב רומאי ואם קלטית, והוא מפקד על יחידת חיל פרשים סרמטית בחיל עזר בצבא הרומי הנמצאת בבריטניה בשנת 410 עם סיום הכיבוש הרומי של בריטניה. ארתור שומר אמונים לרומא והוא נוצרי אדוק, אבל הוא הולך בעקבות תורתו של פלאגיוס שרבים רואים בו כופר. הוא ואנשיו מגנים על חומת אדריאנוס נגד הפיקטים (Woads), שבט של קלטים בריטונים המורדים נגד השלטון הרומי, בהנהגתו של מרלין (סטיבן דיליין).
עם חזרתם אל החומה, גרמנוס מעניק לאבירים את תעודות השחרור שלהם. גווינביר מנסה לשכנע את ארתור להישאר בבריטניה ולהגן על העם מפני הסקסונים. על אף תחינתו של לנסלוט, ארתור נשאר להגן על החומה מפני הסקסונים הקרבים, והוא שולח את האבירים לחיות את חייהם בחופש.
צדק מוחלט
צדק מוחלט הוא סרט דרמה-פשע ישראלי משנת 1998, העוסק בפרשת חטיפת ילדי תימן.
בו ביידן
שירות צבאי
על שירותו בעיראק הוענקה לביידן כוכב הארד. לאחר מותו של ביידן, נשא ראש מטה צבא ארצות הברית, ריימונד אודיירנו, את ההספד בהלווייתו והעניק לו לגיון הצטיינות, לאחר מותו, על שירותו במשמר הלאומי של דלאוור, באומרו "לבו ביידן היו תכונות שהייתי עד להן רק אצל המנהיגים הגדולים ביותר". כמו כן הוענק לו לאחר מותו צלב השירות הבולט של דלאוור, אשר "מוענק על גבורה, שירות ראוי לשבח והישגים יוצאי דופן".
פרסים ומורשת לאחר מותו
ב-4 בנובמבר 2015 הוענק לביידן פרס המנהיגות של אלברט שווייצר, אות הכבוד הגבוה ביותר, שניתן על ידי הנהגת הנוער יו או'בריאן (HOBY), על שירותו לאנושות. חלק מחוק הריפוי של המאה ה-21 (2016) נקרא על שמו – יוזמת "Beau Biden Cancer Moonshot" , מלבד זאת מקור שמו של ספר הזיכרונות של אביו, "הבטח לי, אבא" הוא משיחה שערכו השניים לקראת מותו של בו.
מייקל פרנץ'
מייקל פרנץ' (באנגלית: Michael French; נולד בשם מייקל קלארק; נולד ב-17 בספטמבר 1962) הוא שחקן אנגלי. הוא ידוע בעיקר מהופעותיו בתפקיד דייוויד ויקס באופרת הסבון "איסטאנדרס", והרופא ניק ג'ורדן בסדרה "חדר מיון" ובסדרת הספין-אוף "הולבי סיטי".
באנוני
הקהילה היהודית
יהודים נגיעו זמן קצר לאחר הקמת באנוני בשנת 1881 ותרמו באופן פעיל לצמיחת המקום. היהודים הראשונים היו כסוחרים. חלק מהיהודים הגיעו מאנגליה וממושבת הקייפ אבל רוב היהודים הגיעו מליטא לאחר שהוזמנו על ידי הנשיא קרוגר. היהודים המשכילים הצליחו לנהל משא ומתן עם פקידי הכרייה, מה שאפשר להם לפתוח חנויות זיכיון לכרייה. מכיוון שהפקידים זלזלו במסחר עם אנשים שחורים היהודים זכו בנתח השוק הזה. עם צמיחת עסקיהם, היהודים יכלו להרשות לעצמם להביא את הקרובים שלהם מליטא. במלחמת הבורים השנייה רוב יהודיי באנוני שירתו בגבורה בקומנדו של העיירה.
עדן חסון
עדן חסון (נולד ב-25 באוגוסט 1994) הוא זמר-יוצר, פזמונאי, מלחין ומפיק מוזיקלי ישראלי. זוכה פרס אקו"ם לשנת 2018 "שיר השנה" על סינגל הבכורה שלו "שמישהו יעצור אותי".
ביוגרפיה
ב-2019 פרסם מספר שירים ונבחר לאחד מהמועמדים לייצג את ישראל בטקס פרסי המוזיקה של MTV אירופה.
רות אלמגור-רמון
ביוגרפיה
ב-1964 סיימה שירות צבאי בתזמורת צה"ל, והחלה בלימודים אקדמיים באוניברסיטה העברית בירושלים. ב-1967 סיימה תואר ראשון בלשון עברית ובסטטיסטיקה, וב-1973 סיימה תואר שני בלשון עברית. עבודת הגמר שלה, בהנחיית פרופ' זאב בן-חיים, עסקה בדרכים סטטיסטיות לזיהוי צירופי לשון באמצעות המחשב.
בד בבד עם לימודיה האקדמיים הייתה מורה לקלרינט בתזמורת הנוער של ירושלים, מורה במכינה הקדם-אקדמית של האוניברסיטה העברית בירושלים, ועוזרת מחקר במפעל מסורות הלשון של עדות ישראל.
עם סיום לימודיה החלה לעבוד במפעל המילון ההיסטורי ללשון העברית, שניהל בראשונה פרופ' בן-חיים. עבודתה המדעית במילון נמשכה יותר מעשור, ובמרוצתה התמנתה ליועצת הלשון של הטלוויזיה הישראלית ואף לימדה תחביר ולשון העיתונות בחוג ללשון העברית באוניברסיטה העברית בירושלים.
אטום (תורת המידה)
הוכחה עבור מימד אחד
במקרה שבו ההוכחה מתבצעת באינדוקציה. בסיס האינדוקציה הוא B_0=A. כמובן ש-B_0 הוא אטום. לכל מגדירים קבוצה חדשה B_n בצורה רקורסיבית (כלומר, על סמך השלב הקודם) ומוכיחים כי היא אטום.
אלי גונן (מלונאי)
אלי גונן הוא מנהל ואיש עסקים ישראלי. הוא מנהל ושותף מייסד בחברת Terra לניהול בתי מלון. כיהן כמנכ"ל האוניברסיטה העברית בירושלים, מנכ"ל רשת המלונות שרתון מוריה, מנכ"ל משרד התיירות ונשיא התאחדות המלונות בישראל.
יחסי איטליה–הונגריה
לאחר מלחמת העולם השנייה
ב-16 ביוני 2010 נחתמה הצהרת שותפות אסטרטגית על ידי שרי החוץ של איטליה והונגריה בבודפשט, עם זיהוי שורה של תחומים (פוליטיים, כלכליים, חברתיים ותרבותיים) בהם שיתוף הפעולה בין שתי מדינות, עם התייעצויות פוליטיות מתוזמנות ובכירים.
רינאלדו קונאו
ראשית חייו
קונאו התגייס לחיל הים בגיל עשרים, במהלך מלחמת ארצות הברית–ספרד, ושירת כתותחן שלוש שנים על סיפון "אורגון". לאחר מכן עבד בעסק המשפחתי, סוכנות כרטיסי ספינת קיטור, והחל את לימודי האמנות, ולקח שיעורי לילה במכון מארק הופקינס לאמנות אצל ארתור פרנק מת'יוס, ארתור פוטנאם וגוטארדו פיאצ'וני. בין חבריו לכיתה היו ראלף סטאקפול ומיינרד דיקסון. הוא המשיך את השכלתו באמנות בלונדון, ובאקדמיה קולרוסי בפריז (1911–1913). הוא למד אצל ג'יימס אבוט מקניל ויסלר.
Justice (אלבום)
האלבום זכה לשבחים ביקורתיים רבים לאחר יציאתו, כשחלק מהמבקרים מציינים אותו כאלבום הטוב ביותר שהוציא ביבר, ומציינים לשבח את ההפקה ואופן הגשת הקולות לאורכו. תחילה, ביבר החל לקדם את האלבום בתוכניות טלוויזיה מוזיקליות, בהם ניתן למנות את SNL, דה וויס, Late Night with James Corden ובוקר טוב אמריקה!, בהמשך ביבר החל לבקוע בסיבוב הופעות מצליח, בשם Justice World Tour (בעבר נקרא Changes World Tour) על מנת לקדם את שני אלבומיו האחרונים Changes וJustice סביב מדינות צפון אמריקה, הסבב הושעה זמנית עקב מגפת הקורונה שהתפרצה באותה עת, ובוטל סופית עקב מצבו הבריאותי של ביבר.
שווקים נוספים
במצעד הסינגלים הבריטי, "Holy", "Anyone" "Hold On", "Peaches" ו-"Ghost" הגיעו למקומות שבע, עשר, ארבע, שתיים ותשע עשרה בהתאמה, ובעקבות כך, נכון ליולי 2020 החזיק ביבר בעשרים ושבע שירים שנכנסו לעשירייה הפותחת במצעד. בין היתר, הפך לאמן הראשון בהיסטוריית המצעד שארבעה משיריו שהו במקביל בעשירייה הפותחת של המצעד.
כלל העולם
לפי ריפבליק רקורדס, וחברת דאף ג'אם האלבום נמכר בלמעלה מ-500,000 עותקים ביום צאתו, ובלמעלה משני מיליון עותקים בשבוע הראשון לצאתו. חברת התקליטים דיווחה כי שירי האלבום צברו למעלה מ-500 מיליון השמעות וצפיות ברשתות הסטרימינג השונות בשבוע הראשון לצאת האלבום. בדצמבר 2021 פורסם כי האלבום הוא האלבום נהפך לאלבום המושמע ביותר של גבר בשנת 2021 בספוטיפיי, ולאלבום השני המושמע ביותר, כשלפניו  מאת אוליביה רודריגו.
Sysinternals
כלים
רשתות (Networking):
מלחמת ששת הימים בתרבות הישראלית
אלבומי ניצחון
האלבומים הפכו כמעט ל"מצרך חובה" בכל בית בישראל ובהמשך יצאו גם באמצעות חברות מסחריות (כמו למשל חברת "עלית"). האלבומים ביטאו רגשות של פטריוטיות והציגו בגאווה את תוצאות המלחמה. לעיתים התלווה לכך גם בוז ולעג כלפי צבאות האויב. כך למשל נכתב באלבום "מקונטרה לתעלה" (1967) "החום והצמא חסכו כמות ניכרת של תחמושת" וגם המשפט "אתה שם מימין, הרם את המכנסיים", לצד תמונה של חיילי אויב מרושלים וכנועים. מרבית האלבומים כללו ציטוטים מהתנ"ך ובפרט עסקו בנבואות הקשורות בחזרה אל ארץ ישראל. כך, מופיעים חזון העצמות היבשות של הנביא יחזקאל ואין ספור פסוקים נוספים. גם הכותל הופיע, מטוסי חיל האוויר הישראלי, משפטים הקשורים בערכי צה"ל (“לא משאירים פצועים מאחור") ותצלומים של חיילים המשחזרים את הקרבות.
ספרות
"חשופים בצריח" הוא ספר שכתב הביוגרף שבתאי טבת לאחר שנתלווה לחטיבה 7 של חיל השריון במסגרת תפקידו כעיתונאי ב"הארץ". לאורך כל תקופת ה"המתנה" ובמהלך המלחמה ואחריה ראיין טבת חיילים וקצינים שנטלו חלק במלחמה. הספר מיזג בין סיפוריהם של "החשופים בצריח" הטנק למהלכי המלחמה ושפתו היא תיאורית ומאופקת. משה דיין ציין כי "זהו ספר יוצא מהכלל. הטוב ביותר שקראתי, וקראתי גם את מה שאני כתבתי על מלחמותינו. העיקר בספר הם הלוחמים, ולהם ניתן בספר ביטוי עמוק, שותת דם, רווי אהבה וקורע בנשמה". חלק ניכר מן התהילה בספר ניתנה למפקד חטיבה 7, שמואל גורודיש (גונן). לימים "יואשם" הספר כמי שיצר את הילת הגנרלים שהובילה לשאננות עתידית לפני מלחמת יום הכיפורים ובכללם גורודיש.
ולירושלים-דברי ספרות והגות לכבוד ירושלים המשוחררת
את הספר ערכו גדליה אלקושי, שרגא קדרי ויהושוע טן-פי.הכותבים בספר עשו את מלאכתן בהתנדבות, על הבולטים בהם נמנו: המשוררים לאה גולדברג, חיים גורי ואמיר גלבוע (חלום של עם), הסופרים גרשון שופמן וחיים הזז, יוסף יואל ריבלין (אביו של ראובן ריבלין) - זיכרונות ילדותו בירושלים המחולקת, צבי ברמאיר - אגדה על רקע ביקור הרמב"ן בירושלים במאה ה-13, משה חיים מייזלש (מ. ח. עמישי) – ההצדקה ההיסטורית והמוסרית להרחבת שטחי מדינת ישראל.
תיאטרון
אם "איש חסיד היה" היווה מימוש של הבטחה לחיים נורמליים הרי שההצגות "את ואני והמלחמה הבאה" (1968), "קטשופ" (1969) ו"מלכת אמבטיה" (1970) שעלו בשלוש השנים שלאחר המלחמה חתרו כנגד הקונצנזוס הישראלי ששמח בתוצאות המלחמה. מחזות אלה שנכתבו על ידי המחזאי חנוך לוין היו מז'אנר הסאטירה הפוליטית ותקפו, בין השאר, את הקשר בין בידור למוות בתרבות הישראלית. דוגמה למערכון כזה הוא "מקס גוטמן פוגש את הזמרת בוליביה השמנה". על פי ירושלמי, בוליביה מרמזת על "זמרת המלחמות" יפה ירקוני המוציאה אלבומי תקליטים כדי "להזכיר לאלה שנשארו את אלה שהלכו כדי שאלה שהלכו יוכלו להישאר". "כך נוצר חיבור בין מוות לבידור שהופך לחיבור טבעי ובלתי נמנע" מסכמת ירושלמי. "מלכת אמבטיה" נחשבת למשפיעה מבין המחזות בתקופה זו בעיקר בשל פרסומה הציבורי הנרחב. ההצגה שעלתה בתיאטרון הקאמרי, יצאה כנגד "תרבות הזחיחות" שלאחר הניצחון הגדול והציגה את הגאווה הישראלית כ"נפוחה". השילוב בין הצגה שעלתה בתיאטרון ממוסד, בעיצומה של מלחמת ההתשה, ומתחה ביקורת חריפה על מקבלי ההחלטות עוררה סערה אדירה. ההצגה נפסלה בתחילה על ידי המועצה לביקורת סרטים ומחזות ולבסוף לאחר ערעורים רבים כשהוחלט לאפשר להציג את ההצגה החליטה הנהלת התיאטרון להוריד אותה לאחר זמן קצר.
יצחק בונין
ביוגרפיה
בשנת תרפ"ג, 1923 היגר לארצות הברית וכיהן כרב בטרנטון שבניו ג'רזי, משם עבר לכהן כרב קהילת "תפארת ישראל אנשי בריסק" בניו יורק ובשנת תרפ"ז (1927) התמנה כרבה של קהילת "בית יעקב אנשי שלום" בברוקלין. מלבד רבנותו הרשמית בקהילתו היה נשיא "ועד הרבנים דוויליאמסבורג", חבר הנשיאות של "ועד הרבנים דניו יורק רבתי" (Rabbinical Board of Greater New York), ומראשי אגודת הרבנים. לצד תפקידים אלו היה גם פעיל במישור הציבורי וכיהן כסגן נשיא הוועד האמריקאי למען גן יבנה. בשנת תשי"ג הדפיס את ספרו "הגיונות יצחק" בשני חלקים.
אלי לוי (קצין)
ביוגרפיה
בשנתיים בהן למד בכיתות א' וב', התאכסן בפנימייה בתל אביב, ושנתיים אחר כך שהה במוסד בשם "משק ילדים" ליד אחוזת מגד בפרדס חנה.
פיקוד אוניית תובלה
אחרי הנפת נס השירות הפעיל עסקה האנייה בשרות לבסיסי צה"ל בחצי האי סיני. הכביש מאילת לשארם-א-שייח' טרם נסלל, ושתי האניות, אח"י בת-ים (ת-83) ואח"י בת גלים (ת-81), שמשו למגוון משימות מבצעיות ולוגיסטיות. בוצעו סיורים בצפון מפרץ סואץ ועד לקרבת האי גרין ומשימות דומות. באחת ההזדמנויות בוצעה הובלת גדוד חיל רגלים מילואים שסיים את משמרתו, ממפרץ שלמה לאילת. בין המשימות הלוגיסטיות השגרתיות היו: אספקת מאות מטרים מעוקבים של מים מתוקים למכלול מטרות כולל בניית המסלול בבסיס חיל האוויר באופירה, הובלת דלק למטוסים לבסיס במערב סיני, הובלת נושאי גייסות משוריינים וכדומה.
תפקידים אזרחיים
לימודים לתואר שני - לוי למד בשנת השלמות בטכניון בחיפה, לימודים בשלוחת אוניברסיטת בוסטון בבון, גרמניה. תואר שני במנהל עסקים, מגמת מימון, במכללה למנהל אקדמי בראשון לציון.
ונישיאן (מקאו)
Zaia
למופע היה חוזה להפעלה למשך 10 שנים, אך הוא סבל מהפסדים מתחילת דרכו, וכתוצאה מכך הפעלתו הופסקה בפברואר 2012.
תומאזו מטולנטינו
תומאזו מטולנטינו (באיטלקית: Tommaso da Tolentino; בערך 1255 – 8 באפריל 1321) היה מיסיונר פרנציסקני מימי הביניים, שנרצח יחד עם שלושת חבריו בת'אנה שבהודו בגין חילול שמו של מוחמד. השרידים שלו הועברו לצְ'וֵ'אנְג'וֹאוּ שבסין ולטולנטינו שבאיטליה על ידי אודוריקו מפורדנונה. קיבל מעמד של קדוש על ידי הכנסייה הקתולית. יום חגו חל ב־9 באפריל.
ביוגרפיה
יש פער עד שנת 1320, במהלכו ייתכן ותומאזו עבד בהודו או בסין. בשנת 1320 עזב תומאזו דרך הורמוז עם חבריו הפרנציסקנים ג'אקומו מפדובה (Giacomo da Padova) ופייטרו מסיינה (Giacomo da Padova), הדומיניקני ז'ורדן מסווראק, ודמטריוס מטיפליז - גאורגי או ארמני שהיה בקי בשפות ושימש כמתורגמן של הקבוצה. סערה אילצה את המשלחת לעגון בת'אנה, באי סלסטה, ליד מומבאי שבהודו.
אלשוויל
התקופות הפרהיסטוריות
האזור סביב לאלשוויל היה מיושב לפחות מאז התקופה הפלאוליתית התיכונה. ממצאים ארכאולוגיים שהתגלו בתחומי העיר כוללים כמה ממצאים פזורים מהתקופה הפלאוליתית התיכונה, ספלים מתרבות ה-Glockenbecherkultur (2400-1800 לפנה"ס לערך), מטמון מתכות מאמצע תקופת הברונזה וישוב מתרבות האלשטאט. ב-1937 התגלה אתר לשריפת גוויות מהשנים 60-25 לספירה לערך. ייתכן שאלשוויל היא מקומה של תחנת הדרכים Arialbinum.
ראשית העת החדשה
ב-1815 הייתה אלשוויל חלק מהקטנון של בזל וכאשר הקנטון התפצל ב-1833 היא הייתה חלק מקנטון בזל-לנדשאפט. הפיצול בין קנטון בזל-לנדשאפט לבין קנטון בזל-שטאדט גרמה לשינוי בכוחה הדתי של אלשוויל. ב-1877 הצביעו תושבי כנסיית הרובע נגד הכומר הקתולי פטר וילדמן והחליפוהו ביוהנס שמיד, כומר קתולי. לפיכך הפכה אז אלשוויל להיות קתולית. ב-1878 ייסדה הכנסייה המתוקנת השווייצרית כנסייה באלשוויל. ב-1970 נמנו עליה כ-54% מתושבי אלשוויל ו-40% היו קתולים.
גאוגרפיה ודמוגרפיה
שטחה של אלשוויל הוא 8.92 קמ"ר. מתוכם 29.4% משמשים לחקלאות, 27% הם שטחים מיוערים, 43% הם שטחים בנויים, 0.2% הם שטחי נהרות ואגמים ו-0.3% הם שטחים בלתי מעובדים.
הרשל לאבלס
מושל איווה
במהלך תקופת כהונתו הראשונה כמושל, בשנים 1957–1959 הצליח לאבלס לבטל את הגדלת מס המכירות בשיעור של חצי סנט, ואז השקיע מאמצים משמעותיים בפנייה לבית המחוקקים בסוגיית החלוקה מחדש של מחוזות הבחירה, אף על פי שצעד זה לא יושם אלא רק בשנות ה-60 ובראשית שנות ה-70. המעמד החלש של מוסד המושל באיווה ובית המחוקקים שנשלט על ידי רוב רפובליקני הגבילו את סיכויי הצלחתו בכך.
ארץ חדשה (שיר)
תוכן השיר
הסגנון הזה המזכיר את ניטשה חוזר באותו הבית גם בשורות "אישה בת 100 שכל חייה עשתה מעשים טובים". ובמיוחד בשורה "מזמן, היא מתה די מזמן, אביך הוא ימות גם יום אחד." קיים פה איזכור למות האלוהים ומות המוסר אשר מדבר עליהם ניטשה.
חיית עבודה
חיות להפעלת מכונות
חיות משא עשויות להפעיל מכונות קבועות באמצעות הליכה והן שימשו לאורך ההיסטוריה כדי להפעיל כננת להעלאת מים מבאר. כלבים מגזעים קטנים ונמוכים שימשו בעבר לסיבוב מוטות צלייה לצליית בשר.
התקופה הוורודה של פיקאסו
התקופה מסמנת את תחילת התנסותו של האמן בפרימיטיביזם בהשפעת האומנות האפריקאית מה שעתיד להוביל לשנת 1907 לתקופת קוביזם אפריקני.
אוטל דה פארי
אוטל דה פארי (בצרפתית: Hôtel de Paris) הוא מלון במונטה קרלו, מונקו, הוא נפתח ב־1863 כחלק מפיתוחה של מונטה קרלו בידי Société des Bains de Mer (SBM) בבעלות אלבר השני, נסיך מונקו.
פעילות
יש גם סוויטה נשיאותית אחת.